**Előterjesztés**

**Alsószentiván Község Önkormányzat Képviselő-testületének**

**2021. május hónapban tartandó soron következő**

**nyilvános ülésére**

**Napirendi pont:** Határozati javaslat a területi védőnői alapellátási és iskola-védőnői közszolgáltatási feladatok ellátása 2020. évi költségvetésének módosításáról

**Előterjesztő:** Szalai János Milán polgármester, Husvéth Imre polgármester

Előterjesztés elkészítésében közreműködött: Csalovszkiné Mezei Zsuzsanna jegyző, Csőgörné Csősz Éva pénzügyi ügyintéző

***Tisztelt Képviselők!***

Alap Község Önkormányzatának Képviselő-testülete és Alsószentiván Község Önkormányzatának Képviselő-testülete 2013. évben Feladat-ellátási szerződést kötött a területi védőnői alapellátási és iskola-védőnői közszolgáltatási feladatok ellátására.

A területi védőnői alapellátási és iskola-védőnői közszolgáltatási feladatok ellátása tekintetében kötött Feladat-ellátási Szerződés szerint a **feladatokat** **1 fő közalkalmazottként foglalkoztatott védőnő látja el a két önkormányzat által biztosított helyiségekben**. A feladatellátás e módja az önkormányzatok tulajdonjogát nem érintette.

A védőnői feladatok ellátásának **finanszírozás**ául – a szükséges tárgyi feltételek, valamint a személyi feltételek költségeinek fedezeteként – **elsősorban az Egészségbiztosítási Pénztár által biztosított pénzeszköz**ök szolgálnak. Ha ez a pénzösszeg a feladatok ellátásához nem elegendő, a Szerződés alapján az azon felüli részt a **szerződött** **Önkormányzatok** saját költségvetésükből hozzájárulás címén fedezik.

A védőnői szolgálat működésével kapcsolatos bevételek és kiadások **Alap Község Önkormányzatának éves költségvetési rendeletébe épülnek be**, annak részét képezik, mely az Önkormányzat kormányzati funkciói közöttkerül meghatározásra.

**Alap Község Önkormányzatának Képviselő-testülete Alsószentiván Önkormányzat Képviselő-testületének előzetes véleményezése után hagyja jóvá a védőnői szolgálat költségvetését.**

Fentiek alapján a területi védőnői alapellátási és iskola-védőnői közszolgáltatási feladatok ellátására vonatkozó 2020. évi módosított költségvetést alábbiak szerint terjesztem elő:

**Bevételek esetében:**

* Nemzeti Egészségbiztosítási Alapkezelőtől finanszírozási többlet (B16) 737.900 Ft

(Védőnő egyszeri juttatása címen)

**összesen: 737.900 Ft**

**Kiadások esetében:**

* személyi illetmény (K1101) 14.000 Ft
* üzemeltetési anyagok (K312) 484.900 Ft
* informatikai szolgáltatás (K321) 80.000 Ft
* egyéb kommunikációs szolgáltatás (K322) 27.000 Ft
* egyéb szolgáltatás (K337) 28.000 Ft
* egyéb dologi kiadások (K351) 104.000 Ft

**összesen: 737.900 Ft**

**A területi védőnői alapellátási és iskola-védőnői közszolgáltatási feladatok 2020. évi módosított költségvetésének bevételi és kiadási főösszege: 7.918.200 Ft.**

Költségvetést alátámasztó, számszaki adatokat bemutató táblázatok felépítése az alábbi:

1. melléklet: Védőnői alapellátás bevételi előirányzata

2. melléklet: Védőnői alapellátás kiadási előirányzata

Határozati javaslat

Alsószentiván Község Önkormányzat Képviselő-testületének

……/2021. (…. ….) határozata

a területi védőnői alapellátási és iskola-védőnői közszolgáltatási feladatok ellátása 2020. évi költségvetésének véleményezéséről

Alsószentiván Község Önkormányzatának Képviselő-testülete hatáskörében eljáró Polgármesterként „a katasztrófavédelemről és a hozzá kapcsolódó egyes törvények módosításáról” szóló 2011. évi CXXVIII. törvény 46. §. (4) bekezdésében kapott felhatalmazás alapján az alábbiakról rendelkezem:

Alsószentiván Község Önkormányzatának Polgármestere megismerte a területi védőnői alapellátási és iskola-védőnői közszolgáltatási feladatok ellátásának 2020. évi költségvetésének módosítására irányuló előterjesztés tartalmát.

Alsószentiván Község Önkormányzatának Polgármestere az előterjesztést előzetesen véleményezve a 2020. évi módosított költségvetéséről az alábbi döntést hozta:

1. A Képviselő-testület a területi védőnői alapellátási és iskola-védőnői közszolgáltatási feladatok ellátásának költségvetését 7.918.200 forint kiadási és 7.918.200 forint bevételi előirányzattal elfogadja.

A kiadási előirányzatból a személyi juttatás előirányzatot 5.936.923 forinttal, a munkaadókat terhelő járulékok, a szociális hozzájárulási adó előirányzatot 1.048.125 forinttal, dologi kiadás előirányzatot 905.152 forinttal jóváhagyja.

1. A területi védőnői alapellátási és iskola-védőnői közszolgáltatási feladatok ellátásának költségvetéséhez Alap Község Önkormányzatának valamint Alsószentiván Község Önkormányzatának hozzájárulás címén éves költségvetési rendeletükben pénzeszközt nem kell biztosítaniuk.
2. A területi védőnői alapellátási és iskola-védőnői közszolgáltatási feladatok ellátásának 2020. évi költségvetése beruházási és felújítási kiadásokat nem tartalmaz. A területi védőnői alapellátási és iskola-védőnői közszolgáltatási feladatok ellátásának 2020. évi költségvetésében általános és céltartalék előirányzat nem kerül megjelenítésre. Európai uniós forrásból finanszírozott támogatással megvalósuló programok, projekt megvalósítását, valamint ilyen projektekhez történő hozzájárulást a nem tervez. Többéves kihatással járó feladatai a költségvetés készítésének időpontjában nincsenek.
3. A területi védőnői alapellátási és iskola-védőnői közszolgáltatási feladatok ellátásának költségvetése a feladatellátást átvevő Alap Község Önkormányzat költségvetésében szerepel.
4. A Képviselő-testület felhatalmazza a Polgármestert, hogy az előzetes véleményezésről Alap Község polgármesterét értesítse.

Felelős: Husvéth Imre polgármester

Határidő: azonnal